CELEX: 32018L1028
Language: el
Date: 2018-07-19 00:00:00
Title: Εκτελεστική οδηγία (EE) 2018/1028 της Επιτροπής, της 19ης Ιουλίου 2018, για τη διόρθωση της εκτελεστικής οδηγίας (EE) 2016/2109 της Επιτροπής για την τροποποίηση της οδηγίας 66/401/ΕΟΚ του Συμβουλίου όσον αφορά την προσθήκη νέων ειδών και τη βοτανική ονομασία του είδους Lolium × boucheanum Kunth (λόλιον το υβρίδιο) (Κείμενο που παρουσιάζει ενδιαφέρον για τον ΕΟΧ)

20.7.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 184/7
            
         ΕΚΤΕΛΕΣΤΙΚΉ ΟΔΗΓΊΑ (EE) 2018/1028 ΤΗΣ ΕΠΙΤΡΟΠΉΣ
   της 19ης Ιουλίου 2018
   για τη διόρθωση της εκτελεστικής οδηγίας (EE) 2016/2109 της Επιτροπής για την τροποποίηση της οδηγίας 66/401/ΕΟΚ του Συμβουλίου όσον αφορά την προσθήκη νέων ειδών και τη βοτανική ονομασία του είδους Lolium × boucheanum Kunth (λόλιον το υβρίδιο)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), και ιδίως το άρθρο 21α,
   Εκτιμώντας τα ακόλουθα:
   
               (1)
            
            
               Εξαιτίας ενός λάθους εκ παραδρομής στην εκτελεστική οδηγία (ΕΕ) 2016/2109 της Επιτροπής (2), η οποία τροποποιεί την οδηγία 66/401/ΕΟΚ, η παραπομπή στην υποσημείωση « (1)» στο παράρτημα III της οδηγίας 66/401/ΕΟΚ διεγράφη εσφαλμένα από την εγγραφή «Poaceae (Gramineae)». Αποτέλεσμα αυτού είναι να μην μπορούν πλέον τα κράτη μέλη να επιτρέπουν την αύξηση του μέγιστου βάρους της παρτίδας στους 25 τόνους όταν ο προμηθευτής έχει λάβει άδεια για τον σκοπό αυτό από την αρμόδια αρχή.
            
         
               (2)
            
            
               Ως εκ τούτου, το σχετικό παράρτημα της εκτελεστικής οδηγίας (ΕΕ) 2016/2109 θα πρέπει να διορθωθεί αναλόγως.
            
         
               (3)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποίηση της εκτελεστικής οδηγίας (ΕΕ) 2016/2109
   Το παράρτημα της εκτελεστικής οδηγίας (ΕΕ) 2016/2109 τροποποιείται σύμφωνα με το παράρτημα της παρούσας οδηγίας.
   Άρθρο 2
   Μεταφορά στο εθνικό δίκαιο
   1.   Τα κράτη μέλη θεσπίζουν και δημοσιεύουν, το αργότερο έως την 31η Δεκεμβρίου 2018, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
   Εφαρμόζουν τις διατάξεις αυτές από την 1η Ιανουαρίου 2019.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν αμέσως στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Έναρξη ισχύος
   Η παρούσα οδηγία αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 4
   Αποδέκτες
   Η παρούσα οδηγία απευθύνεται στα κράτη μέλη.
   
      Βρυξέλλες, 19 Ιουλίου 2018.
      
         
            Για την Επιτροπή
         
         
            O πρόεδρος
         
         Jean-Claude JUNCKER
      
   
   
      (1)  ΕΕ 125 της 11.7.1966, σ. 2298/66.
   
      (2)  Εκτελεστική οδηγία (EE) 2016/2109 της Επιτροπής, της 1ης Δεκεμβρίου 2016, για την τροποποίηση της οδηγίας 66/401/ΕΟΚ του Συμβουλίου όσον αφορά την προσθήκη νέων ειδών και τη βοτανική ονομασία του είδους Lolium × boucheanum Kunth (λόλιον το υβρίδιο) (ΕΕ L 327 της 2.12.2016, σ. 59).
   
      ΠΑΡΑΡΤΗΜΑ
      Στο σημείο 2 του παραρτήματος της εκτελεστικής οδηγίας (ΕΕ) 2016/2109 της Επιτροπής, το οποίο τροποποιεί το παράρτημα III της οδηγίας 66/401/ΕΟΚ του Συμβουλίου, στην πρώτη στήλη του πίνακα, η εγγραφή «Poaceae (Gramineae) Αγρωστώδη» αντικαθίσταται από την ακόλουθη εγγραφή με την αντίστοιχη υποσημείωση:
      
         «Poaceae (Gramineae) (Αγρωστώδη)
             (1)